Geheimhouding laat ouers warm onder die kraag | News24
Geheimhouding laat ouers warm onder die kraag
OUERS dreig om hul kinders uit die Victory Christian Skool te haal, personeel oorweeg dit om te bedank - twee hét reeds en 'n derde besluit nog oor die datum - vriendskappe verbrokkel en skinderstories en tweespalt loop hoog.
Dit is reeds byna 'n maand na voormalige skoolhoof Fanie Vermaak se 'skielike' bedanking die gemeenskap verslae gelaat het. Maar stééds is ouers en personeellede in die donker oor die éintlike rede vir die onverwagte bedanking.
'n Vergadering, waar lede van die beheerliggaam ouers toegespreek het, het meer vrae gelaat, as om lig op die saak te werp.
Nog voor enige vrae gerig kon word, is dit duidelik gestel dat géén inligting rondom die bedanking bekendgemaak kan word nie. Dit glo weens 'n vertroulikheid klousule in die kontrak tussen Vermaak en die beheerliggam. Dit was die trant van die hele vergade-ring van nagenoeg 90 minute.
"Die hele vergadering was 'n grap en ons het geen antwoorde gekry nie," sê ouers- woordvoerder Annemie Bibb. "Die onprofessionele manier hoe Vermaak se bedanking hanteer is, steek ons, as ouers, dwars in die krop. Ons probeer hard om agter die kap van die byl te kom, maar sonder enige sukses.
"Op my vraag of Vermaak sy bedanking aangevoer het en of hy gelukkig met die besluit is, is daar geantwoord dat die kontrak konfidensieel is en hulle is nie by magte is om die inhoud daarvan bekend te maak nie.
"Ek het gesê hy verstaan dalk my vraag verkeerd; ek vra nie waarom Vermaak weg is nie, ek vra of hy tevrede is daaroor - ja of nee. Daar is net weer vir my gesê die kontrak is konfidensieel". Volgens Bibb het iemand later dieselfde vraag gevra omdat dit nie die eerste keer beantwoord is nie. Hul regsverteenwoordig-er, Eddie Albertyn, het gesê: "Die vraag is reeds beantwoord: of julle van die antwoord hou of nie, dit is die antwoord."
Ouers wou verder weet waarom Vermaak nie daar is om sy kant van die saak te stel nie. Past. Louis Els het hierop geantwoord dat Vermaak nie meer in diens van die skool is nie, en daarom nie na die vergadering genooi is nie.
Volgens Bibb is dit nie die eerste keer dat personeellede skielik 'bedank' nie. "In die afgelope ses jaar is Vermaak die derde onderwyser wat op soortgelyke wyse 'bedank'.
"Voormalige VCS-skoohoof Pierre de Vil-liers is twaalf jaar terug onder soortgelyke omstandighede as Vermaak 'weg'."
Bibb sê: "Vermaak het nog nie sy salaris of verlofuitbetaling vir Augustus ontvang nie. Hy is 'n man met 'n vrou en vier kinders waarvoor hy moet sorg. Het die beheerliggaam geen integriteit nie?
"Indien dit nie Vermaak se keuse was om te bedank nie, eis ons, as ouers, dat hy as skoolhoof herstel word. Daar moet meer deursigtig-heid, eerlikheid en kommunikasie tussen die skool, kerk en ouers wees."
. Vermaak het op 7 Augustus in 'n brief aan ouers sy bedanking bekendgemaak.
. Ek wil al dae lank iets skryf maar wat se ek? Victory-kerk, wat nie verteenwoordigend is van die ouers of onderwysers nie, het ons ontneem van 'n pappa-leier waardeur God na ons kinders gekyk het. Ek het Fanie met my hele hart vertrou en doen nogsteeds. Hoe vertrou ek weer die leierskap? FANIE ONS MIS JOU! Ek kan nie beskryf hoe ek voel nie. .. ek voel leeg.
. It is very unfortunate that your behaviour displayed by the governing body of the school resembled that of the Mafia in a horror movie. I herby declare a big vote of no confidence in the school governing body...
. Wat het daar gebeur? Ek het ouers wat my bel om hul kinders uit te haal en tuis wil onderrig. Ek verstaan ook nie die geheimhouding nie.